Air Namibia

Air Namibia var et nasjonalt flyselskap fra Namibia. Hovedkontoret lå i Windhoek og hovedbasen var Hosea Kutako internasjonale lufthavn. Selskapet fløy innenriksruter og til destinasjoner i utlandet. Selskapet ble lagt ned i 2021.

 Historie 

Selskapet ble stiftet i 1991, men enkelte av selskapene som ble fusjonert inn i Air Namibia hadde eldre røtter. Den eldste forløperen var det private selskapet South West Air Transport som startet ruteflygninger i 1948, det ble via en fusjon med to andre små flyselskaper til Southwest Airways i 1959. Ved en ny fusjon i 1978 ble det til Namib Air. I 1989 ble Namib air kjøpt opp av det helstatlige Transnamid (som eide og drev alle jernbanene i Namibia). I 1991 skiftet det navn til Air Namibia. Endres, Günter og Graham Edwards: Jane's Airline Recognition Guide, New York: HarperCollins, 2006, s. 73. Selskapet ble senere skilt ut fra Transnamib og den namibiske staten eide alle aksjene.Company Profile , Air Namibia. Henta 30. juli 2015. Selskap hadde over lang tid blitt derev med underskudd og hadde stor gjeld da Covid-19 rammet flymarkedet. 11. februar 2021 gikk selskapet konkurs etter at Namibiske myndigheter hadde sagt nei til å sprøyte inn mere penger.

 Ruter 
mini|Mønsteret fra Namibias flagg på hale og winglet
I tillegg til innenriksruter, fløy selskapet til destinasjoner i ni land i Afrika og Europa. Selskapet fløy til Luanda i Angola, Maun i Botswana, Accra i Ghana, Johannesburg og Cape Town i Sør-Afrika, Lusaka i Zambia, Harare og Victoria Falls i Zimbabwe. Det eneste reisemålet utenfor Afrika var Frankfurt i Tyskland. Innenriks trafikkerte Air Namibia byene Katima Mulilo, Luderitz, Ondangwa, Oranjemund, Rundu og Walvis Bay. Routes & Schedule , Air Namibia. Henta 30. juli 2015.

 Flyflåte 

Flyflåten bestod av Airbus A330-200, Airbus A319-100 og Embraer ERJ 135.Our Fleet, Air Namibia. Henta 30. juli 2015.

 Referanser 

 Eksterne lenker 


Kategori:Flyselskaper etablert i 1946
Kategori:Afrikanske flyselskaper
Kategori:Namibisk luftfart